Legal Document

Category: 265

Text:
39. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ1α/23179 της 19 Μαΐου/8 Ιουν.  1973 (ΦΕΚ Β' 653) Περί λειτουργίας, αρμοδιοτήτων κλπ. των Διοικητικών Συμβουλίων των Νοσηλευτικών Ιδρυμάτων, Ν.Δ. 2592/53, ως και των Διοικητικών Συμβουλίων ή Εφορειών των παρά τοις Νοσηλευτικοίς Ιδρύμασι Ν.Δ. 2592/53 Σχολών Νοσηλευτικού Προσωπικού. Έχοντες υπ' όψει τας διατάξεις του Ν.Δ. 1380/73 "περί των Διοικητικών Συμβουλίων των νοσηλευτικών Ιδρυμάτων του Ν.Δ. 2592/53" (ΦΕΚ 87/14.4.73 τεύχ. Α'), αποφασίζομεν: Ορίζομεν τα της λειτουργίας, αρμοδιοτήτων κλπ. των Διοικητικών Συμβουλίων των Νοσηλευτικών Ιδρυμάτων του Ν.Δ. 2592/53, ως και των Διοικητικών Συμβουλίων ή Εφορειών των παρά τοις Νοσηλευτικοίς Ιδρύμασι Ν.Δ. 2592/53 Σχολών Νοσηλευτικού Προσωπικού, ως ακολούθως: Λειτουργία Διοικητικών Συμβουλίων Νοσηλευτικών Ιδρυμάτων Ν.Δ. 2592/53 Άρθρ. 1.-1.Έκαστον Διοικητικόν Συμβούλιον συνεδριάζει προσκλήσει του Προέδρου ή του αναπληρούντος τούτον Αντιπροέδρου, τακτικώς μεν δις του μηνός, εκτάκτως δε εφ' όσον τούτο ήθελε κριθή αναγκαίον ή επί τη εγγράφω αιτήσει 3 τουλάχιστον εκ των μελών αυτού. Κατά την τελευταίαν περίπτωσιν η συνεδρίασις του Διοικητικού Συμβουλίου δεν δύναται να ορισθή εις χρόνον μεταγενέστερον του διημέρου, από της υποβολής της ως άνω εγγράφου αιτήσεως. 2.Κατά τας συνεδριάσεις του Διοικητικού Συμβουλίου, παρίσταται ο Διευθυντής του Ιδρύματος ή ο νόμιμος αναπληρωτής αυτού ως Εισηγητής των συζητουμένων θεμάτων, άνευ ψήφου. 3.Χρέη Γραμματέως του Διοικητικού Συμβουλίου, εκτελεί υπάλληλος του Ιδρύματος, οριζόμενος δι' αποφάσεως του Διοικητικού Συμβουλίου, προτάσει του Διευθυντού του Ιδρύματος. 4.Ο Πρόεδρος του Διοικητικού Συμβουλίου εκπροσωπεί το Ίδρυμα ενώπιον πάσης Δικαστικής ή άλλης τινός Αρχής ως και εν ταις συναλλαγαίς αυτού. "5.Τον Πρόεδρον του Διοικητικού Συμβουλίου όταν λείπει, απουσιάζει ή κωλύεται αναπληρώνει σε όλα του τα καθήκοντα και αρμοδιότητες ο αναπληρωτής του ή ο Αντιπρόεδρος του Διοικητικού Συμβουλίου ο οποίος ορίζεται με την πράξη "περί συγκροτήσεως του Διοικητικού Συμβουλίου". Η παρ. 5 τροποποιηθείσα δια της υπ' αριθ. Ζ1α/23052 της 25 Απρ./15 Μαΐου 1975 (ΦΕΚ Β' 491) αποφ. Υπ. Κοινων. Υπηρεσιών, ετροποποιήθη εκ νέου ως άνω δια της υπ' αριθ. Δ1γ/1027 της 12/12 Ιαν. 1978 (ΦΕΚ Β' 9) ομοίας. 6.Το Διοικητικόν Συμβούλιον, ευρίσκεται εν απαρτία παρόντος του ημίσεος του αριθμού των μελών αυτού, εν οις ο Πρόεδρος ή ο Αντιπρόεδρος, πλέον ενός και λαμβάνει αποφάσεις δια της απολύτου πλειοψηφίας των παρόντων μελών αυτού. "Εν ισοψηφία νικά η ψήφος του Προέδρου ή του Προεδρεύοντος Αντιπροέδρου εν απουσία ή κωλύματι τακτικού μέλους καλείται ο αναπληρωτής του εν ελλείψει τακτικού μέλους το Συμβούλιον θεωρείται εν νομίμω συνθέσει μέχρι του διορισμού νέου τακτικού μέλους και δια χρονικόν διάστημα ουχί πλέον του διμήνου, εφ' όσον δια των λοιπών τακτικών και αναπληρωματικών μελών αυτού, πλην του αναπληρωτού του ελλείποντος, όστις δεν δύναται να κληθή υφίσταται απαρτία". Το ανωτέρω εντός " " δεύτερον εδάφιον ετροποποιήθη ως άνω δια της παρ. 2 της υπ' αριθ. Ζ1α/23052 της 25 Απρ./15 Μαΐου 1975 (ΦΕΚ Β' 491) αποφ. Υπ. Κοινων. Υπηρεσιών. "7.Η πρόσκλησις εις συνεδρίαν περιέχουσα τα θέματα της Ημερησίας Διατάξεως, την ημέραν και ώραν και τόπον πραγματοποιήσεώς της κοινοποιείται μερίμνη της Γραμματείας εις τα τακτικά μέλη του Διοικητικού Συμβουλίου ως και τα αναπληρωματικά τοιαύτα εν απουσία ή κωλύματι των τακτικών, τουλάχιστον μέχρι της προηγουμένης εκείνης, ήτις ορίζεται ως ημέρα συνεδριάσεως. Η παρ. 7 ετροποποιήθη ως άνω δια της παρ. 3 της υπ' αριθ. Ζ1α/23052 της 25 Απρ./15 Μαΐου 1975 (ΦΕΚ Β' 491) αποφ. Υπ. Κοινων. Υπηρεσιών. 8.Η ημερησία διάταξις των προς συζήτησιν θεμάτων καταρτίζεται υπό του Προέδρου ή του Αναπληρούντος αυτόν Αντιπροέδρου. Το Διοικητικόν Συμβούλιον δικαιούται να αποφασίση την αναγραφήν θέματός τινος εις την ημερησίαν διάταξιν της επομένης συνεδριάσεως. Θέμα μη αναγεγραμμένον εν τη ημερησία διατάξει, δύναται, αποφάσει του Συμβουλίου, να συζητηθή κατά την αυτήν συνεδρίασιν εφ' όσον τούτο αποφασισθή ομοφώνως, κρινομένου του θέματος ως κατεπείγοντος. 9.Κατά την έναρξιν της συνεδριάσεως και αφού διαπιστωθή απαρτία αναγιγνώσκονται και επικυρούνται τα πρακτικά της προηγουμένης συνεδριάσεως, τα οποία θεωρούνται ως επικυρωθέντα εφ' όσον δεν προβληθή αντίρρησίς τις, εν εναντία δε περιπτώσει καταχωρίζονται εις τα πρακτικά της συνεδριάσεως αι προβαλλόμεναι αντιρρήσεις, επικυρούνται τα πρακτικά ως προς τα λοιπά σημεία, επαφιεμένης της επικυρώσεως των σημείων, εφ' ων αι αντιρρήσεις, κατά την επομένην συνεδρίασιν. (Αντί της σελ. 134, 03(α) Σελ. 134,03(β) Τεύχος 661 - Σελ. 69 Νοσηλευτικά Ιδρύματα 34.Β.α.39 Τα ούτω επικυρωθέντα πρακτικά υπογράφονται παρά των παραστάντων κατά την ην αφορούν συνεδρίασιν, του Εισηγητού και του Γραμματέως του Διοικητικού Συμβουλίου. 10.Τα παρά του Γραμματέως του Διοικητικού Συμβουλίου τηρούμενα πρακτικά εν οις διαλαμβάνονται αι συζητήσεις και αι λαμβανόμεναι αποφάσεις, μετά την επικύρωσίν των δακτυλογραφούνται και υπογραφόμενα, κατά τα ανωτέρω συρράπτονται εις βιβλίον εις το τέλος εκάστου έτους. 11.Εις εκάστην συνεδρίασιν ο Διευθυντής του Ιδρύματος μετά την επικύρωσιν των πρακτικών της προηγουμένης συνεδριάσεως και προ της ενάρξεως της συζητήσεως των εν τη ημερησία διατάξει αναγεγραμμένων θεμάτων, ενημερώνει το Διοικητικόν Συμβούλιον περί των ενεργειών των Υπηρεσιών του Ιδρύματος εις εκτέλεσιν ληφθεισών υπό του Διοικητικού Συμβουλίου αποφάσεων, εις προηγηθείσας συνεδριάσεις ως και παντός άλλου θέματος σχετιζομένου με την λειτουργίαν του Ιδρύματος και ενδιαφέροντος ή υπαγομένου εις τας αρμοδιότητας του Διοικητικού Συμβουλίου. Κατά την πρώτην συνεδρίασιν εκάστου μηνός ο Διευθυντής πληροφορεί το Διοικητικόν Συμβούλιον περί της οικονομικής καταστάσεως του Ιδρύματος και των πραγματοποιηθέντων κατά τον προπαρελθόντα μήνα εσόδων και εξόδων, ως επίσης και περί της εν γένει λειτουργίας τούτου. 12.Αι συνεδριάσεις του Διοικητικού Συμβουλίου δεν είναι δημόσιαι. Περίληψις των ληφθεισών αποφάσεων δύναται να ανακοινωθή μόνον αποφάσει του Διοικητικού Συμβουλίου. 13.Τα μέλη του Διοικητικού Συμβουλίου δια παν ζήτημα αφορών το Ίδρυμα, επικοινωνούν μετ' αυτού μόνον δια του Προέδρου ή του αναπληρούντος αυτόν Αντιπροέδρου ή του Διευθυντού παρά των οποίων δύνανται να ζητούν πάσης φύσεως πληροφορίας χρησίμους δια την άσκησιν των καθηκόντων αυτών ως μελών του Διοικητικού Συμβουλίου. Τα μέλη του Διοικητικού Συμβουλίου εν τη ενασκήσει των καθηκόντων των υπέχουν τας ευθύνας των δημοσίων υπαλλήλων. Σελ. 134,04(β) Τεύχος 661 - Σελ. 70 34.Β.α.39 Νοσηλευτικά Ιδρύματα Αρμοδιότητες Διοικητικών Συμβουλίων Νοσηλευτικών Ιδρυμάτων Ν.Δ. 2592/53 Άρθρ. 2.-Έκαστον Διοικητικόν Συμβούλιον: 1.Διοικεί και διαχειρίζεται την κινητήν και ακίνητον περιουσίαν του Ιδρύματος. 2.Προτείνει τον διορισμόν του Διοικητικού Διευθυντού, του Ιατρικού Προσωπικού και της Διευθυνούσης Αδελφής κατά τα οριζόμενα εν τω Ν.Δ. 2592/53 ως ετροποποιήθη μεταγενεστέρως. 3.Διορίζει, εντάσσει, μετατάσσει, προάγει και απολύει κατά τας κειμένας διατάξεις το μόνιμον προσωπικόν, πλην του Διοικητικού Διευθυντού και της Διευθυνούσης Αδελφής, των σχετικών αποφάσεων αυτού υποκειμένων εις την έγκρισιν του οικείου Νομάρχου. 4.Προσλαμβάνει, προτάσει του Διευθυντού, προσωρινώς προσωπικόν είτε εις προσωρινήν πλήρωσιν κενών οργανικών θέσεων και δια χρονικόν, διάστημα μέχρι της ενεργείας των απαιτουμένων διατυπώσεων δια την οριστικήν πλήρωσιν αυτών είτε εις αντικατάστασιν προσωρινώς απουσιαζόντων τακτικών υπαλλήλων, εφ' όσον εκ της τοιαύτης απουσίας δυσχεραίνεται η ομαλή λειτουργία του Ιδρύματος. 5.Εγκρίνει τας υπό της Διευθύνσεως ενεργουμένας μετακινήσεις του προσωπικού εντός των υπηρεσιών του Ιδρύματος λόγω υπηρεσιακής ανάγκης. 6.Ασκεί την πειθαρχικήν εξουσίαν επί του προσωπικού του Ιδρύματος, συμφώνως προς τας διατάξεις του Β.Δ. 285/72. 7.Αποφασίζει περί ανεγέρσεως, επεκτάσεως, διαρρυθμίσεως ή κατεδαφίσεως πάσης φύσεως οικοδομών του Ιδρύματος, περί αγοράς και πωλήσεως κινητών, ακινήτων και χρεωγράφων, περί συνάψεως πάσης φύσεως δανείων με δικαίωμα υποθήκης ή ενεχύρου της περιουσίας αυτού ή εκχωρήσεως των προσόδων αυτού, περί αποδοχής ή αποποιήσεως κληρονομιών, κληροδοσιών και δωρεών ως και περί συμβιβασμών αφέσεως χρεών. Αι σχετικαί προς τα θέματα ταύτα αποφάσεις του Διοικητικού Συμβουλίου, υπόκεινται εις την έγκρισιν του οικείου Νομάρχου ή του Αναπληρωτού Νομάρχου, προκειμένου περί των Διαμερισμάτων του Νομού Αττικής. Προκειμένου περί εκποιήσεως ή διαθέσεως περιουσιακών στοιχείων προερχομένων εκ δωρεών, κληρονομιών ή κληροδοσιών εφαρμόζονται και αι κείμεναι περί εκποιήσεως ή διαχειρίσεως τούτων διατάξεις. 8.Υποβάλλει προτάσεις: α.Περί τροποποιήσεως του Οργανισμού του Ιδρύματος. β.Περί εξοπλισμού του Νοσοκομείου, και γ.Περί κτιριολογικών επεκτάσεων, διαρρυθμίσεων ή επισκευών. Αι ανωτέρω προτάσεις υποβάλλονται, συμφώνως προς τας εκάστοτε οδηγίας του Υπουργείου Κοινωνικών Υπηρεσιών, εις τας οικείας Νομαρχίας και προκειμένου περί του Νομού Αττικής εις το οικείον Διαμέρισμα δια τα περαιτέρω. Η Νομαρχία ή το Διαμέρισμα υποβάλλουν τας προτάσεις μετά των τυχόν παρατηρήσεων και απόψεών των εις την αρμοδίαν Περιφερειακήν Διοίκησιν. Αι Περιφερειακαί Διοικήσεις καταρτίζουν πίνακα βάσει των ως άνω προτάσεων και ιεραρχήσεως των αναγκών των Νοσηλευτικών Ιδρυμάτων της Περιφερείας των ον υποβάλλουν εις το Υπουργείον. 9.Ψηφίζει εγκαίρως, κατ' έτος, τον προϋπολογισμόν του Ιδρύματος και τας αναγκαίας κατά την εκτέλεσιν αυτού τροποποιήσεις και υποβάλλει τούτον εις την Νομαρχίαν προς έγκρισιν. 10.Ψηφίζει, κατ' έτος τον απολογισμόν και ισολογισμόν του Ιδρύματος και υποβάλλει τούτους, συμφώνως προς τας κειμένας διατάξεις, μετά της σχετικής εκθέσεως περί της οικονομική καταστάσεως και των πεπραγμένων του Ιδρύματος εις την Νομαρχίαν, προς έγκρισιν. 11.Καταλογίζει, μετά προηγουμένην έρευναν και ανάκρισιν την αξίαν παντός απολεσθέντος ή φθαρέντος είδους, ανήκοντος εις το Ίδρυμα, εις βάρος του υπαιτίου. Η είσπραξις του ποσού των καταλογισμών ενεργείται δια κρατήσεων εκ των αποδοχών του υπαιτίου εφ' όσον τυγχάνει υπάλληλος, του ποσοστού της μηνιαίας κρατήσεως καθοριζομένου εν τη καταλογιστική αποφάσει του Διοικητικού Συμβουλίου, μη δυναμένου πάντως να υπερβή το 1/8 μηνιαίων αποδοχών αυτού. Εν περιπτώσει αποχωρήσεως ή απολύσεως του υπαιτίου υπαλλήλου προ της ολοσχερούς εξαντλήσεως της καταλογιστικής οφειλής του, το υπόλοιπον ποσόν εισπράττεται συμφώνως ταις διατάξεσι "περί εισπράξεως Δημοσίων Εσόδων" δια λογαριασμόν του Ιδρύματος. Το αυτό εφαρμόζεται και εις περίπτωσιν καθ' ην ο υπαίτιος δεν τυγχάνει υπάλληλος. 12.Δια την μελέτην, επίβλεψιν και εκτέλεσιν κτιριακών έργων αφορωσών κατασκευάς, ανακατασκευάς, διαρρυθμίσεις, επεκτάσεις, προσθήκας, βελτιώσεις και εγκαταστάσεις εφαρμόζονται αι διατάξεις του από 30/6.6.7.54 Β.Δ/τος (ΦΕΚ 146/6.7.54 τεύχ. Α') "περί εποπτείας και ελέγχου των υπό των Ν.Π.Δ.Δ. εκτελουμένων κτιριακών έργων" (τόμ. 23 σελ. 140, 21). 13.Άπασαι αι αποφάσεις των Διοικητικών Συμβουλίων υπόκεινται κατά περίπτωσιν εις την έγκρισιν του Υπουργού Κοιν. Υπηρεσιών ή του οικείου Νομάρχου κατά τα ειδικώτερον εν τω υπ' αριθ. 197/72 Β.Δ/τι (ΦΕΚ 41/72 τεύχ. Α') (τόμ. 35 σελ. 36, 36) οριζόμενα. (Αντί της σελ. 134, 05) Σελ. 134,05(α) Τεύχος 560 - Σελ. 99 Νοσηλευτικά Ιδρύματα 34.Β.α.39 Λειτουργία και αρμοδιότητες των Διοικητικών  Συμβουλίων ή Εφορειών των παρά Νοσηλευτικοίς  Ιδρύμασι Ν.Δ. 2592/1953 Σχολών Νοσηλευτικού  Προσωπικού Άρθρ. 3.-Τα της λειτουργίας, απαρτίας, αρμοδιοτήτων κλπ. των Διοικητικών Συμβουλίων ή Εφορειών των παρά Νοσηλευτικοίς Ιδρύμασι Ν.Δ. 2592/53 Σχολών Νοσηλευτικού Προσωπικού, διέπονται υπό των ισχυόντων δι' εκάστην Σχολήν Οργανισμών. Επιστημονικά Συμβούλια "Άρθρ. 4.-Τα παρά τοις Νοσηλευτικοίς ιδρύμασι Ν.Δ. 2592/1953 προβλεπόμενα Επιστημονικά Συμβούλια συνιστώνται κατά τα εν παρ. 1 του άρθρ. 5 του Ν.Δ. 31/1974 οριζόμενα. Ο Πρόεδρος του Επιστημονικού Συμβουλίου συμμετέχει εις τας συνεδριάσεις του Διοικητικού Συμβουλίου του Ιδρύματος και είναι υπεύθυνος έναντι αυτού μόνον δια το ειδικώτερον εν παρ. 2 του άρθρ. 5 του Ν.Δ. 31/1974 αναφερόμενον έργον. Η Διευθύνουσα Αδελφή μετέχει των συνεδριάσεων του Διοικητικού Συμβουλίου προς παροχήν της γνώμης της άνευ ψήφου, οσάκις συζητούνται θέματα σχετικά με την επίδοσιν και απόδοσιν του Νοσηλευτικού προσωπικού και την εν γένει οργάνωσιν της Νοσηλευτικής Υπηρεσίας του Ιδρύματος εν περιπτώσει ελλείψεως Διευθυνούσης Αδελφής, δύναται αντ' αυτής να μετέχη η Προϊσταμένη Αδελφή". Το άρθρ. 4 προσετέθη δια της παρ. 4 της υπ' αριθ. Ζια/23052 της 25 Απρ./15 Μαΐου 1975 (ΦΕΚ Β' 491) αποφ. Υπ. Κοιν. Υπηρεσιών. Άρθρ. 5.-Η παρούσα δημοσιευθήτω δια της Εφημερίδος της Κυβερνήσεως. Σελ. 134,06(α) Τεύχος 560 - Σελ. 100 34.Β.α.39 Νοσηλευτικά Ιδρύματα